රශමි දේසායි
රශමි දේසායි (උපත 4 අගෝස්තු 1986) යනුවෙන් හැඳින්වෙන්නේ ඉන්දියානු රූපවාහිනී නිළියකි. ඇය වඩාත් ප්‍රචලිත වූයේ කලර්ස් නාළිකාවෙන් විකාශය වූ සුප්‍රකට රූපවාහිනී සෝප් ඔපෙරාවක් වූ උත්තරන් හි තපස්‍යා රඝුවේන්ද්‍ර ප්‍රතාප් රතෝර් චරිතය නිරූපණය හේතුවෙනි. මේ සඳහා ඇයට සම්මාන ගණනාවක් හිමි විය. මීට අමතරව &TV නාළිකාවෙන් විකාශය වූ ආධුරි කහානි හමාරි කතාමාලාවේ ප්‍රීති (ඉච්ඡාධාරී නාගිනිය / දායන්) චරිතය නිරූපණය නිසා ද ඇය ප්‍රකට විය. රූපවාහිනී ක්ෂේත්‍රයට පිවිසීමට ප්‍රථම ඇය B ගණයේ චිත්‍රපට කිහිපයකට රංගන දායකත්වය සැපයූවා ය. ඇය හින්දි, ඇසෑමි, බෙංගාලි, මනිපූරි සහ භෝජ්පූරි චිත්‍රපටවල රංගනයෙහි නිරත වී ඇත. මීට අමතරව ඇය 2012දී විකාශය වූ ජලක් දිඛ්ලා ජා 5, 2014දී විකාශය වූ ෆියර් ෆැක්ටර්: ඛාත්‍රොන් කේ ඛිලාඩි 6 සහ 2015දී විකාශය වූ නාච් බලියේ 7 යන නර්තන රියැලිටි වැඩසටහන් සඳහා තරගකාරිණියක ලෙස සහභාගී වූවා ය. දේසායි 2016දී ස්වාඡ් සූර්වේක්ෂණ් 2017 මූලිකාවියක ලෙස කටයුතු කළා ය. ඇය පරිසර වශයෙන් පවිත්‍ර ඉන්දියාවක් ගොඩනැගීමට (ස්වාඡ් භාරත් අභියාන්) ද මූලිකාවියක ලෙස කටයුතු කරන්නී ය. 2017 වර්ෂය වන විට ඇය දිල් සේ දිල් තක් නැමැති කලර්ස් නාළිකාවෙන් විකාශය වන රූපවාහිනී කතාමාලාවේ ෂොර්වෝරිගේ චරිතය නිරූපණය කරමින් සිටින්නී ය.

වෘත්තිය 
අඩු වයසින්ම රංගන දිවියට පිවිසි දේසායි, ඇගේ පළමු වැදගත් රංගනය සී ටීවී නාළිකාවේ රාවන් කතාමාලාව වෙනුවෙන් සිදුකළා ය. අනතුරුව ඇය සෝනි ටීවී නාළිකාව මීට් මිලා දේ රබ්බා සඳහා දායක වූවා ය. 2008 වර්ෂයේ සිට ඇය කලර්ස් නාළිකාවේ උත්තරන් කතාමාලාව සඳහා සම්බන්ධ වූවා ය. 2013 මාර්තු මස ඇය උත්තරන් තුළින් ඉවත් වීමට අදහස් කළේ තමන්ට වැඩිමහල් චරිතයක් නිරූපණය කළ නොහැකි යැයි විශ්වාස කරමිනි. 2012 නොවැම්බර් 7 දින, ඇය ධනාත්මක අයුරින් යළි උත්තරන් වෙත පිවිසියා ය

දේසායි පරි හූන් මේන් ඇතුළු සෙසු කතාමාලා සඳහා ද සිය දායකත්වය සපයා ඇත. ඇය ෂ්...ෆිර් කොයි හේ තුළ කථාංගවල චරිත නිරූපණයෙන් සහභාගී වී ඇත. මීට අමතරව ඇය කොමඩි සර්කස් වැනි රියැලිටි වැඩසටහන් මෙන්ම, මහා සංග්‍රාම්, සාරා නච්කේ දිඛා, Crime Patrol, Big Money, Kitchen Champion Season 2, කොමඩි කා මහා මුඛබාලා සහ ජලක් දිඛ්ලා ජා වැනි විවිධාකාරයේ රූපවාහිනී වැඩසටහන් සඳහා සම්බන්ධ වී ඇත.

දේසායි කලර්ස් ටීවී නාළිකාවෙන් විකාශය වූ ජලක් දිඛ්ලා ජා 5 වැනි නර්තන හා රියැලිටි වැඩසටහන්වලට සහභාගී වූවා ය. වැඩසටහනේ දී ඇය ඇගේ ගබ්සා වීම පිළිබඳ ප්‍රකාශ කළ අතර, සෙසු තරගකරුවන්ට වැටහී ගියේ එය අනුකම්පාවක් හිමි කරගන්නට ඇය දැරූ උත්සාහයක් බවයි. මීට අමතරව ඇය ශේඛර් සුමන් විසින් මෙහෙයවන ලද Movers and Shakers සඳහා ද ඇතුළත් වූවා ය.

2015දී, දේසායි ෆියර් ෆැක්ටර්: ඛාත්‍රොන් කේ ඛිලාඩි සඳහා සහභාගී වුවත්, ඉන් ඉවත් වීමට සිදු විය. පසුව ඇය එම වැඩසටහනට යළි සහභාගී වූවා ය. අනතුරුව ඇය නාච් බලියේ 7 වැඩසටහන හා සම්බන්ධ වූයේ ඇගේ සැමියා වූ නන්දිශ් සන්ධු සමගයි. ඔවුහු එහි අවසන් වටය දක්වා ගමන් කළහ. දේසායි මීට අමතරව ඉෂ්කා කා රන්ග් සෆේද් සහ ආධුරි කහානි හමාරි සඳහා ද රංගන දායකත්වය සපයා ඇත.

පෞද්ගලික දිවිය 

2012 පෙබරවාරි 12 වන දින, දේසායි උත්තරන් කතාමාලාවේ ඇය සමග ප්‍රධාන චරිතය නිරූපණය කළ නන්දිශ් සන්ධු සමග විවාහ විය. ඔවුන්ගේ අතිනත ගැනීම ධෝල්පූර්හි පැවැත්විණි. 2013දී, දේසායි දරුවකු පිළිසිඳ ගත් නමුත්, එම දරුවා ගබ්සා විය. ගබ්සා වීම හේතුවෙන් ඔවුන් දෙදෙනාගේ දිවියේ නොයෙකුත් ගැටලු නිර්මාණය විය. 2014දී නොයෙකුත් නොගැළපීම් හේතුවෙන් දේසායි සහ සන්ධු වෙන්වෙන්ව නවාතැන් ගන්නට වූහ. කෙසේනමුත්, පසුව ඔවුන් දෙදෙනා යළි එක් වූ බැව් පෙනිණි. 2015දී එනම් විවාහ වී වර්ෂ හතරකට පසු යුවළ දික්කසාද වූහ.

නිර්මාණ දායකත්වය

භෝජ්පූරි චිත්‍රපට

බොලිවුඩ් චිත්‍රපට

ඇසැමී චිත්‍රපට

ගුජරාති චිත්‍රපට

රූපවාහිනී වැඩසටහන්

සම්මාන සහ නිර්දේශ

ආශ්‍රේයයන්

බාහිර සබැඳි 

 

ජීවත්වන්නෝ
මුම්බායිහි නිළියන්
ඉන්දියානු චිත්‍රපට නිළියන්
ඉන්දියානු සෝප් ඔපෙරා නිළියෝ
ඉන්දියානු නර්තන ශිල්පිණියන්
මහාරාෂ්ට්‍රයේ නර්තන ශිල්පීන්
1986 උපත්